Skagens vartegn på rådhuset, silden i træ, er 48 år gammel og død. Nu er en ny ved at blive fanget på det beskyttede snedkerværksted i byen.

Nordstjernen er et beskyttet værksted, for folk, der er fysisk eller psykisk udfordrede. Det er dem, der har fået opgaven. En af brugerne,  Per Simonsen, har været med fra starten, da det nye vartegn bare var en klump limtræ på 150 kilo. - Det er et er et spændende projekt for mig at prøve noget nyt. Det er jeg meget stolt af, siger han. Silden er Skagens vartegn og indgår også i byens våbenskjold. Per Simonsen er selv opvokset i Skagen, og fisk har altid været en del af hans liv. -Min far var fisker, og vi fik fisk morgen, middag og aften, siger han. Planen er at den nye fisk skal være færdig før sommerferien. Mød Per og silden i Nordjylland Live. Det er i aften klokken 19.30.